CELEX: 62015FN0108
Language: et
Date: 2015-07-27 00:00:00
Title: Kohtuasi F-108/15: 27. juulil 2015 esitatud hagi – ZZ ja ZZ versus komisjon

28.9.2015   
            
            
               ET
            
            
               Euroopa Liidu Teataja
            
            
               C 320/54
            
         27. juulil 2015 esitatud hagi – ZZ ja ZZ versus komisjon
   (Kohtuasi F-108/15)
   (2015/C 320/75)
   Kohtumenetluse keel: prantsuse
   
      Pooled
   
   Hagejad: ZZ ja ZZ (esindajad: advokaadid N. de Montigny ja J.-N. Louis)
   
      Kostja: Euroopa Komisjon
   
      Hagi ese ja sisu
   
   Nõue tühistada komisjoni otsus piirduda viieaasta perioodiga sellise kindlasummalise hüvitise tagasiulatuvalt arvutamisel, millele hagejatel on õigus ületunnitöö eest.
   
      Hagejate nõuded
   
   
               —
            
            
               Tühistada PMO.1 (individuaalsete maksete haldamise ja maksmise amet) 16. septembri 2014. aasta otsus piirduda ületunnitöö eest kindlasummalise hüvitise kohanduse maksmisel, millele hagejatel on õigus vastavalt alates 1. märtsist 2007 ja 1. märtsist 2008, viie aastaga alates 1. septembrist 2008, mil individuaalsete maksete haldamise ja maksmise amet avastas vea nende töötasu arvutamisel;
            
         
               —
            
            
               mõista komisjonilt hagejate kasuks välja ületunnitöö eest kindlasummalise hüvitise kohandus vastavalt alates 1. märtsist 2007 ja 1. märtsist 2008, millest on maha arvatud juba makstud summad ja millele lisanduvad viivitusintressid, mida arvutatakse selle hüvitise maksmata jäänud osalt alates nende maksmisele kuulumisest kuni nende tegeliku tasumiseni määras, mis on kehtestatud Euroopa Keskpanga põhilistele refinantseerimistehingutele ja mida on suurendatud kahe protsendipunkti võrra;
            
         
               —
            
            
               mõista kohtukulud välja komisjonilt.